Efa voadiniko sy voamarina daholo ny taratasy atao eto vao mivoaka, hoy izy. Io no aloanao. Ny fampitomboana mahagaga anao dia izao no antony misy tany anankiray tsy voasoratra tao anaty raoly, ary izao vao hita, ary ambonin’izany dia mitombo vidy izao ireo taninao satria tsy voavoly tsara ka dia mitombo arak’izany koa ny hetrany ny tany anankiray tsy voasoratra, hoy aho, dia ekeko fa marina, fa ireo fampitomboana kosa dia heveriko fa tena tafahoatra. Efa nisy namboly daholo ihany ny ankamaroan’ireo fahavelon-dry dada ka izao no aiza re izany andriamatoa rajaonary! Hoy izy nitsiky vendrana. Ny olona mahalala tahaka anao izao indray ve no tsy hahatakatra fa mitombo anie ny adidintsika amin’izao efa nahazoana ny fahaleovantena izao! Aiza izay ho entina mampandroso ny firenena araka ny nolazainao indray mandeha iry, raha tsy misy ny hetra hanaovan’ny fanjakana izany. Ary tsy ny olona mpitarika tahaka anao koa ve no tokony ho modely halain’ny olona tahaka, amin’ny fandoavan-ketra ataonao moa, hoy aho, fa sitrapon’ny olona raha tsy voaloany ny hetrany. Mpifehy ianao ka no tsy mahalala koa fa misy izay mitady anio ihany izay ho hanina anio. Voatery hisambo-bola izy hanefany ny hetrany, ary manjary misy ny raiki-trosa mandra-pahafatiny ny handoavana ny hetranao no ilaiko, hoy ilay sefo kantao fa tsy homenao fampianarana akory. Raha misy ilako lesona aminao dia ho haiko ihany ny mampiantso anao tsy ny olona tahaka anao koa no hila fampianarana, hoy aho, fa ireo tambanivohitra nohamaizinin- tsaina hatrizay ary mbola tadiavin’ny sasany ho maizina mandrakizao. Kanefa mba efa andron’ny fahaleovantena izao, araka ny voalazanao teo koa, ka noho izany dia. 29 sabotsy 12 jolay 1969, iv lah 3957 tanindrazana ihany no firesakao amiko, hoy izy, fa azoko atao anie ny mitana anao izao ankehitriny izao ho niteny ratsy mpanao fanjakana teo am-panaovana ny asany. Nisamboaravoaran’ny hatezerana aho, ary nila tsy ho tanako mbamin’ny sandriko. Tsapako anefa fa tsy fandrahonana fotsiny no nataony fa nivonona hanatanteraka izay nolazainy mihitsy izy ka dia notsindriko fotsiny aloha ny foko dia lasa nandeha aho. Fantatro koa fa raha hihenahena fotsiny amin’izao aho ka tsy handoa izay notakiana tamiko, dia ho sarotra ny toerako fa tsy hanahirana azy ny hamely ahy. Koa ny ampitso ihany dia naloako manontolo, na dia kely aza sisa ny vola tavela teo an-tanako. Nisy anankiray amin’ireo miasa ny taniko anefa efa nampanantenaiko hampisamborina vola, ka sorena ery aho nieritreritra ny fahadisoam-panantenana hahazo azy; ary nanahy azy aho sao dia ho heveriny ho mpamitaka koa. Tsy nisy anefa azoko natao hamonjena azy vetivety, ka ny sorisoriko sy ny ahiahiko fotsiny no nahafanina ahy. Fa rahefa voaloa andro vitsivitsy ireo hetra, dia nataoko tamin’izay kosa ny fangatahana fampihenan-ketra miaraka tamin’ny porofo nilaina. Tsy naharitra fa ny ampitso ihany dia voantso teny amin’ilay sefo kantao indray aho. Ary avy hatrany dia beroberoka tsy nisy farany ny nataony tamiko, fa mila kisa aminy sy maninaninana azy, hono, raha mangataka fampihenan-ketra! Nolazaiko azy fa zoko tanteraka izany, araka ny voalazan’ny lalàna rahateo. Ary dia vao mainka nisendaotra izy nahare ny teniko eny! Hoy izy, fa saingy hadinonao, tsy iza anie no mandray ny fitarainanao fa izaho nametra ny hetra ihany. Ka dia ho tonga hatraiza izay taratasinao? Tsy noraharahiko ny esoesony sy ny fanarabiany, satria efa nandefasako kopian’ny fangatahako koa tany amin’ny tompon’andraikitra tany antananarivo. Tsy vitan’izany fa natoroiko lalana sy notaomiko ireo fantatro hanao fangatahana tahaka izay nataoko ka maro no nanao. Tsy nampiantso ahy intsony ilay sefo kantao, fa feo no nalefany hidona tany an-tsofiko nilaza fa satria mihaika azy aho dia hahita lehilahy, na taiza na taiza, hono, toerana nifehezany, tsy mbola nisy nitarika olona hanohitra azy. Raha natambatro an’eritreritra ny herin’ingahy rainijery sy ilay sefo kantao, dia tsapako fa tsy ho mora no hahazo ahy. Kanefa natoky aho, satria nitana ny marina, ary teo rahateo ireo olona izay efa nifandray tamiko ka ninoko fa tsy hanary ahy. Vi- balesa tetika samihafa no nampiasain-dry zareo hamelezana ahy, ka nisy ny tsinjoko avy hatrany, ary nisy ny tsy takatro raha tsy efa nahavoa ahy. Anankiray tamin’ireny balesa. 30- alatsinainy 14 jolay 1969, iv lah 3958 hatry ny fahakeliko, tamin’ny fankanesanay tety ambohitraivo, no efa nahalalako an’i balesa sy nifankahazoako taminy. Izy no nampianatra ahy nanao amponga tany sy nampiady tandrimo, izaho kosa nanoro azy ny kanety sy kalesy koa isaky ny midina tety izahay, dia balesa no tena niaraka tamiko, raha tsy sendra ka lasa tany am-piandrasana omby na tany am-panetsana izy.